Golf fan Kalifornje
De Golf fan Kalifornje of See fan Cortés (Spaansk Mar de Cortés / Golfo de California / Mar Bermejo, Ingelsk Gulf of California / sea of cortes, is in see fan de Grutte Oseaan, dy't it skiereilân Neder-Kalifornje (Baja California) fan it Mexikaanske fêstelân skiedet.

De Golf fan Kalifornje waard yn 1539 ûntdekt troch Francisco de Ulloa, dy't tocht dat er de trochgong fan de Grutte- nei de Atlantyske Oseaan fûn hie. Melchior Díaz ferkende it gebiet yn 1540 en konkludearre dat dit net sa wie. Díaz ûntduts wol de mûning fan de Kolorado.

De golf hat in grut ferskaat oan floara en fauna. De eilannen en beskerme gebieten yn de Golf fan Kalifornje binne opnaam yn de list fan Wrâlderfgoed fan de UNESCO.

Rânesee fan de Grutte Oseaan
Wetter yn Meksiko
See yn Noard-Amearika
Binnensee